המכון להגירה ושילוב חברתי

סיכום פעילות שנתי

תשפ"א

2020-2021

**המכון להגירה ושילוב חברתי במרכז האקדמי רופין נוקט בגישה רב-תחומית להבנת הגירה ושילוב חברתי, כלכלי ותרבותי, ומתמקד במחקר, מעורבות והכשרה**

**. מאז הקמתו, בשנת 2005 ,המכון מייצר ידע מקורי מבוסס מחקר שמסייע להבין את תופעת ההגירה והשלכותיה, ומפיץ אותו במגוון ערוצים תוך שיתוף פעולה הדוק עם הקהילה האקדמית, סטודנטים, מעצבי מדיניות, החברה האזרחית והציבור הרחב.**

**חברים, עמיתים ושותפים יקרים,**

פעילות המכון להגירה ושילוב חברתי בשנת תשפ"א עמדה בסימן שינויים ואי וודאות שנבעו מסיבות חיצוניות ופנימיות גם יחד. הריחוק החברתי והסגרים שכפה עלינו נגיף הקורונה, היעדר תקציב מדינה שהקשה על שיתופי הפעולה עם משרדי ממשלה, שינויים פרסונליים פנימיים וסיומו של פרויקט DEMO במסגרת ארסמוס+, שהיווה בשלוש השנים האחרונות את ליבת העשייה במכון, עיצבו במידה רבה את הפעילות בשנה האחרונה. באופן מדהים, התנאים המאתגרים לא צמצמו את היקף העשייה, וצוות המכון היה מעורב בפעילות עשירה, כפי שדוח זה מוכיח. בנוסף, קודמו תהליכי פיתוח אקדמי וקשרים ממסדיים שצפויים להגיע לכדי מימוש בתקופה הקרובה. גם השנה, כבשנים קודמות, אחד החסמים העיקרים לפעילות המכון היה הקיבולת של הצוות.

מחקר ויצירת ידע מקורי נשארו גם השנה ליבת העשייה של המכון, על אף ההתאמות המתודולוגיות שנדרשו - בעיקר מחוקרים איכותניים - שנדרשו להמיר את איסוף הנתונים ממפגשי פנים-אל-פנים למדיום הווירטואלי. השנה קלטנו חמישה עמיתי מחקר מתחומי דעת מגוונים, המתמקדים בנושאים חדשניים, המרחיבים ומעשירים את שדות המחקר בהגירה. בשלושה סמינרים מחלקתיים שקיימנו לאורך השנה, הציגו העמיתים סוגיות הנוגעות למחקריהם והציתו התדיינות מעשירה. המכון שואף להוות מוקד לקהילה מדעית בתחום ההגירה, ותוכנית העמיתים היא נדבך נוסף בבנייתו. לאור הצלחת הפרויקט, כפי שהעידו העמיתים עצמם, נמשיך בו גם בעתיד.

למכון להגירה מסורת ארוכת שנים ביצירת כנסים וימי עיון שמטרתם שיתוף בידע מהשטח והפצת חומרים מחקריים. השנה המתכונת שונתה עקב הנחיות הריחוק החברתי של משרד הבריאות. אי לכך, המשכנו מסורת שבה התחלנו בשלהי השנה הקודמת, וקיימנו סדרת ימי עיון בזום, תחת הכותרת "מהגרים והגירה בתקופת הקורונה". זאת מתוך הבנה שקבוצות מהגרים פגיעות יותר בתקופות של אי-יציבות, וחוות את המגפה באופן שונה, הדורש התייחסות ממוקדת. המפגשים השונים שימשו במה לקולות המייצגים את המהגרים, לצד נקודות מבט ממסדיות בעלות אוריינטציה ארצית וגלובלית. הפורמט המקוון התגלה כיתרון משמעותי שמשך חוקרים ובעלי תפקידים מובילים, ואפשר להגיע לקהלים גדולים, מגוונים, מרוחקים גאוגרפית ואף מעבר לגבולות ישראל.

השנה שמרנו ואף הרחבנו את שיתופי הפעולה עם מחלקות ומרכזים בתוך המרכז האקדמי רופין. בין היתר הגשנו הצעות מחקר משותפות עם המרכז לחקר המידע בבריאות, המשכנו את ההכשרות בשיתוף היחידה להשתלמויות חוץ, והעמקנו את הקשרים עם היחידה ליזמות ומעורבות חברתית. חברי סגל מהמחלקה למדעי הסיעוד התגייסו לכנס שעסק במדיניות ואכיפה בקרב מהגרי עבודה בתחום הסיעוד, ותרמו מהניסיון והידע שלהם. שיתופי הפעולה הללו הם חלק מתפיסה רחבה ששמה דגש על מעורבות "בתוך הבית".

לסיום, ובנימה אישית, זו הייתה השנה הראשונה בה ניהלתי את המכון להגירה ושילוב חברתי. כל המתואר במסמך זה הוא פועל יוצא של התגייסות מלאה וללא תנאי של צוות מחויב ומקצועי - **נטע בארי**, מנהלת התוכניות של המכון ושותפה מלאה לכל העשייה, **פרופ' קארין אמית**, **פרופ' נונה קושנירוביץ',** **פרופ' אפרת בן-זאב**, **ד"ר סבטלנה צ'אצ'אשווילי- בולוטין**, **ד"ר רוית תלמי-כהן**, **ד"ר רפי יונגמן,** **ד"ר ענת אברהמי-מרום** **וד"ר פנינה דולברג**; של תמיכה מצד חברי הועדה האקדמית ו**פרופ' משה סמיונוב** העומד בראשה; אמון מלא מצד **פרופ' גליה צבר**, נשיאת המרכז האקדמי רופין; ושל רוח גבית מצד הועד המנהל של המוסד. אני אסירת תודה לכל אחד ואחת. בהזדמנות זו אני מבקשת להודות ל**ד"ר ניבי דיין** שניווטה את המכון ביצירתיות ורגישות בשלוש השנים האחרונות, ופילסה נתיבי עשייה חדשים.

**שלכם,**

**אנדה ברק ביאנקו**

מחקר

**המכון להגירה ושילוב חברתי שואף לייצר ידע, לפתח דרכי חשיבה מקוריות, ולהביא תובנות חדשות לסוגיות רלוונטיות הנמצאות בליבת הדיון האקדמי והציבורי. המחקרים של המכון מתמקדים בתופעת ההגירה על שלביה השונים וההקשרים הסוציו-כלכליים והמדיניים, ובוחנים את מגוון ההשפעות על הפרט, המשפחה, הקהילה, החברה והמדינה בשלוש קבוצות מהגרים עיקריות: (1)עולים;(2)מהגרי עבודה; (3)מבקשי מקלט ופליטים. צוות המכון כולל חוקרים המתמחים במגוון תחומים כגון אנתרופולוגיה, סוציולוגיה, כלכלה, חינוך ובריאות הנפש. מגוון זה מאפשר הבנה של מורכבות התופעה, על היבטיה השונים. כאמור, בתשפ"א הרחבנו את טווחי המחקר לשדות חדשים עם צירופם של עמיתי המחקר לצוות המכון. כולם יחד הניבו מבחר מחקרים בעלי השלכות חשובות על הדיון הציבורי, המדיניות והפרקטיקה, כמפורט**

* **מסלולי לימוד מדעיים והישגים לימודיים בקרב תלמידי תיכון ממוצא אתיופי**

2021

ד"ר סבטלנה צ'אצ'אשווילי-בולוטין ; ד"ר רוית תלמי-כהן

המחקר מתמקד במסלולי לימוד בתיכון של תלמידי י"ב ממוצא אתיופי ובהישגיהם הלימודיים במקצועות הליבה (מתמטיקה, לשון ואנגלית), ובתחומי לימוד מדעיים הנחשבים יוקרתיים (פיזיקה, כימיה וביולוגיה). מטרת המחקר היא להציג תמונת מצב של ההישגים הלימודיים בקרב תלמידים ממוצא אתיופי בין השנים 2019-2013. המחקר בוצע מנקודות מבט השוואתית לאורך מספר צירי השוואה: (1) בין ישראלים ממוצא אתיופי לבין אלו שאינם ממוצא אתיופי; (2) בין-דורי -השוואה בין דור ראשון לדור שני להגירה; (3) מגדר – השוואה בין בנים לבנות. ממצאי המחקר מבקשים להדגיש שעל-מנת לצמצם את אי-השוויון בחינוך בחברה הישראלית יש לשים את הדגש על תוכניות מצוינות בקבוצות מוחלשות ולא רק להתמקד במענה לתלמידים שהישגיהם הלימודיים נמוכים. מחקר זה הוא תחילתו של פרויקט מחקר רחב היקף שיתמקד בעולים בני דורות שונים ומקבוצות אתניות שונות במערכת החינוך בישראל.

* **עמדות הציבור הישראלי כלפי מהגרי עבודה ומבקשי מקלט בתקופות הקורונה: תחושות איום ונכונות למתן זכויות בריאות**

2020-2021

פרופ' קארין אמית; ד"ר סבטלנה צ'אצ'אשווילי-בולוטין

מחקר זה בוחן את עמדותיו של הציבור הישראלי כלפי מהגרי עבודה ומבקשי מקלט בעיצומו של הגל הראשון של מגפת הקורונה. כחלק מטיפול במגפה נקטה ישראל במדיניות של סגרים, הגבלה על מעברים בין לאומיים והטלת מגבלות על שוק העבודה. משבר הבריאות הוביל למשבר כלכלי חריף שבא לידי ביטוי בעלייה דרמטית בשיעור המובטלים. המחקר הנוכחי בוחן את תחושות האיום הבריאותי והכלכלי של הציבור הישראלי ממהגרי עבודה ומבקשי מקלט לצד תחושות איום שנבחנו במחקרים קודמים )איום כלכלי, חברתי ולאומי(. בנוסף, מבקש המחקר לבחון את הנכונות של הציבור הישראלי למתן זכויות בתחום הבריאות למהגרים חסרי מעמד, לאור הספרות על הקצנת עמדות כלפי מהגרים בתקופות של משבר כלכלי, והעדויות על הקצנת העמדות כלפי מהגרים בעולם בתקופת משבר הקורונה. במחקר נבדק ההבדל בעמדות אלו כלפי כל אחת מקבוצות המהגרים בישראל, מהגרי עבודה ומבקשי מקלט.

* **פרקטיקות להצלחה בקריירה תעסוקתית במגזר הציבורי בקרב גברים ישראלים ממוצא אתיופי המועסקים בתפקידים בכירים**

2020-2021

ד"ר רוית תלמי-כהן; ד"ר סבטלנה צ'אצ'אשווילי-בולוטין; עופר שנער

ייצוגם של גברים ישראלים ממוצא אתיופי בתפקידים בכירים בחברות ממשלתיות, תאגידים ציבוריים ורשויות מקומיות הוא זעום ביחס לגודלם באוכלוסייה. למחקר שתי מטרות עיקריות: הראשונה, לבחון את הדפוסים להצלחה בקריירה התעסוקתית במגזר הציבורי בקרב גברים ישראלים ממוצא אתיופי; השנייה, להציע על סמך תובנות המחקר תשתית לבניית תוכניות פעולה לקידום מצוינות בשוק התעסוקה בקרב גברים ישראלים ממוצא אתיופי. המחקר משלב בין שיטות של מחקר איכותני המאפשרות ללמוד לעומק את סוגיית ההצלחה בשוק התעסוקה, ובין שימוש במחקרים ודוחות כמותניים המצביעים על המגמות העיקריות בנושא. המסגרת התאורטית של המחקר מבקרת את התפיסה לפיה הצלחה של מהגרים נמדדת מנקודת מבט של השתלבות ולא של מצוינות(integration. vs incorporation)

* **השקעה בצעירים חסרי עורף משפחתי – יצירת ערך חברתי וכלכלי**

2019-2021

אנדה ברק-ביאנקו

מחקר זה ממוקם בהצטלבות בין הכלכלה לסוציולוגיה, ומתמקד בבוגרים של עמותת "למרחב" כמקרה בוחן. "למרחב" היא עמותה המלווה צעירים חסרי עורף משפחתי, רבים מהם דור ראשון או שני להגירה, ותומכת בהם לאורך תקופת השירות הצבאי או הלאומי ובזמן הלימודים האקדמיים. במסגרת המחקר נבחנה התשואה הכלכלית והלא כלכלית של השכלה אקדמית עבור צעירים בעלי הון אנושי וכלכלי נמוך, והתרומה החברתית הצפויה ברמת המדינה. המחקר מציע תובנות לגבי ההשפעה של לימודים אקדמיים לצמצום אי-שוויון, ומאתגר תפיסות מקובלות המתייחסות למתאם חיובי בין השכלה לרמת ההשתכרות והרווחה האישית. זהו השלב השני והאחרון של המחקר, שחלקו הראשון בחן את התרומה התיאורטית מהבחינה הכלכלית והחברתית, על ידי ניתוח נתוני מאקרו של המשק הישראלי.

* **התהוות הנהגת הפליטים האריתראים בישראל**

2019-2021

ד"ר רוית תלמי-כהן; נעה גלוסקינוס

המחקר מתמקד בקהילת מבקשי המקלט האריתראים אשר שהו במתקן "חולות" בין השנים 2017-2018 , ועוסק בקשר בין יצירת מנהיגות קהילתית ומנגנוני סיוע פנים קהילתיים, במציאות של פליטות, לבין מדיניות של הדרה. ההרחקה מהמרחב הישראלי יצרה שיח משותף בין מבקשי המקלט, הכרה בשותפות גורל נוכח המציאות, מתן סיוע רגשי ותמיכה פרקטית מצד הקהילה המתגבשת כמו עזרה במציאת עבודה ותחומים נוספים. הטענה העיקרית של המחקר היא שבמרחב המדיר של מתקן הכליאה נוצרו התנאים הקהילתיים להתגבשות הנהגת הפליטים הקהילתית האריתראית. המחקר מבקש לחשוף את המורכבויות, הכוחות והאקטיביות של מבקשי המקלט, ומעבר לתרומה האקדמית - להגיע אל אנשי מקצוע כגון עובדים סוציאליים, קובעי מדיניות ומתנדבים בארגוני סיוע, כדי להכיר טוב יותר את האוכלוסייה איתם הם פועלים. המחקר מדגיש את חשיבות ההבנה של הקשרים בין־תרבותיים, כוחות קהילתיים, והמשמעות של יצירת מדיניות מדירה.

* **גישור בין תרבותי בקרב אוכלוסיית מבקשי המקלט בישראל**

2019-2021

ד"ר רוית תלמי-כהן; לאה קאסה

מחקר זה מבקש לנתח את הלימינליות הכפולה אותם חווים מגשרים בין-תרבותיים, מבקשי מקלט מאריתריאה, המועסקים בתרגום לשוני ותרבותי במסגרת המדינה ובארגוני הסיוע. המטרה העיקרית של המחקר היא להעמיד במרכז את פועלם של המגשרים והמגשרות, לפתוח צוהר לחייהם האישיים ולבחון את המשמעויות הסובייקטיביות שהם מייחסים לתפקידם המקצועי. ממצאי המחקר האיכותני שהתבססו על ראיונות העלו כי מגשרים שהם מבקשי מקלט מצויים בלימינליות כפולה הנובעת מהסטטוס האישי של מעמדם המשפטי ומהסטטוס המקצועי. מחד גיסא הם חסרי מעמד קבוע בישראל וחלק מקהילה הנתונה במצב "לימינליות חוקית", ומאידך גיסא הם נותני שירות הקשורים בצורה ישירה או עקיפה לממסד הישראלי ולארגונים. לפיכך הם נתונים בתפקידם במצב ביניים, בין נציגי הממסד והחברה המארחת לבין מקבלי השירות. לטענתנו, הלימינליות הכפולה מייצרת מורכבות ייחודית, המאפשרת למגשרים לאתגר את הסיטואציה הלימינלית שלהם, להתמודד עם הלימינליות החוקית, לפעול כסוכני שינוי אקטיביים ולהשמיע את קול הקהילה.

* **לארח את ה"אחר" – השתלבות אימהות יחידניות מבקשות מקלט בקיבוצים**

2019-2022

אנדה ברק-ביאנקו; אמי סער

מחקר אורך העוקב אחר השתלבותן של אימהות יחידניות מבקשות מקלט בחברה הקיבוצית. למחקר שתי מטרות נבדלות: האחת היא ללמוד כיצד הקהילה הקיבוצית, שחקן לא מדינתי, נכנסת לנעליה של המדינה ומספקת למהגרים המודרים משירותים בסיסיים ומהמרחבים החברתיים מסגרת קבלה חברתית-כלכלית וסוציאלית אלטרנטיבית. זאת מתוך נקודות המבט של הקהילה הקולטת ושל מבקשות המקלט; המטרה השנייה היא לבחון את ההשתלבות של מהגרים בעלי נראות שונה ותרבות אחרת בתוך קהילה הומוגנית הנהנית מלכידות גבוהה. המחקר עוקב אחר הדינמיקה שנוצרת בין חברי הקהילה הקולטת לבין מבקשות המקלט, במטרה לזהות דפוסים של אינטראקציה ברמה האישית והקהילתית, ולבחון האם הם מעודדים או מעכבים שילוב. כל זאת כאשר לא קיים בסיס משותף - של זהות, דת, תרבות, ולעיתים אף לא שפה - בין הצדדים המעורבים.

בנוסף למחקרים המצויים בשלבי ביצוע שונים ושצוינו לעיל, שני פרויקטים חדשים, במימון חיצוני, מתוכננים להתחיל לקראת סיום השנה: (1) " .מיפוי וניתוח עמדות הדדיות בין קבוצות עולים בישראל", חוקרת ראשית: ד"ר סבטלנה צ'אצ'אשווילי- בולוטין. (2) "הערכת שוק העבודה בישראל הרלוונטי למבקשי מקלט – זיהוי פערים בין ביקוש להיצע", חוקרת ראשית : אנדה ברק-ביאנקו

כמו כן ארבע בקשות למענקי מחקר חיצוניים נמצאות בשלבי שיפוט שונים.

במהלך השנה הגשנו בקשות להצטרף לשתי תשתיות מחקר בינלאומיות מובילות – רשת המחקר של IMISCOE ובסיס הנתונים של IOM - בתקווה שתהליכים אסטרטגיים אלה יתכנסו להצלחה בשנה הקרובה.

**עמיתי המחקר,** שנבחרו על-ידי ועדה אקדמית ייעודית בשל מצוינותם האקדמית, מקוריות המחקר ואופק ההתפתחות באקדמיה, הובילו ברובם מחקרים עצמאיים בליווי מנטור המשויך לצוות המכון.

* ד"ר אלעזר בן-לולו, נושא המחקר: *A Queer Promised Land LGBTQ+ Jewish Immigration to Israel*. ליווי אקדמי: פרופ' אפרת בן-זאב.
* ד"ר יאנה פלדמן-זאיקה, נושא המחקר: *בין אוריינטליזם, התמזרחות וישראליזציה: מופעים אתניים של מהגרים ממוצא מעורב בפריפריה הישראלית*. ליווי אקדמי: ד"ר רוית תלמי-כהן.
* ד"ר יבגני קנייפל, *נושא המחקר: בין האישי לקהילתי: אוריינות בריאות הנפש בקרב יוצאי ברית המועצות לשעבר בישראל*. ליווי אקדמי: ד"ר רפי יונגמן.
* יעל גורדון, נושא המחקר: *Humor as a cinematic tool for mediating the presence of the other in the German refugee crisis*. ליווי אקדמי: פרופ' רבקה רייכמן.
* ד"ר יוסי ברדא, שעבודת הדוקטורט שלו התמקדה ב*מעמדם של ילדי הזרים בראי "טובת הילד": משיח של פילוסופיה פוליטית לבחינה פסיכולוגית מקצועית* עסק במהלך השנה בכתיבה בנושא התמחותו.

בנוסף, ד"ר גלעד נתן הוא עמית מחקר קבוע. מאז שנת 2010 גלעד הוא הנציג הישראלי בפורום המומחים להגירה של ארגון המדינות המתפתחות .(OECD - SOPEMI)במסגרת זו מופק מדי שנה דו"ח המסכם את התפתחות ההגירה הבינלאומית לישראל.

**מעורבות והשפעה**

**מטרה מרכזית של המכון להגירה ושילוב חברתי היא להשפיע מעבר לקהילה האקדמית, ולספק לגורמים הפועלים בשטח נתונים מבוססי מחקר המקדמים את המדיניות, מייעלים את קבלת ההחלטות, ובסופו של דבר משפרים את חייהם של המהגרים באשר הם ושל החברה הסובבת אותם. המעורבות שלנו בשטח נשענת על רשת קשרים ענפה שטופחה לאורך השנים, עם משרדי ממשלה, מוסדות לא ממשלתיים, רשויות מקומיות וארגוני החברה האזרחית. בתחילת תשפ"א ד"ר ענת אברהמי-מרום לקחה על עצמה לבסס את הקשרים הקיימים ולפתוח ערוצים חדשים של שיתופי-פעולה, אולם היעדר תקציב מדינה היווה חסם משמעותי בהנעת שותפויות עם גופי שלטון. יחד עם זאת, יש לצפות שהתשתית שהיא הניחה תישא פרי בעתיד הקרוב. בנוסף, נוצרו השנה הזדמנויות להשפעה ומעורבות במספר זירות, בתוך רופין ומחוצה לה:**

* **המטה לשילוב יוצאי אתיופיה, משרד ראש הממשלה-** העוקב אחר יישום החלטות העוסקות בשילובם של יוצאי אתיופיה. ד"ר רוית תלמי-כהן נענתה בחיוב לבקשה •המטה לשילוב יוצאי אתיופיה, משרד ראש הממשלה - במסגרת המטה הוקם צוות משימה מיוחד לייצג את המכון בפעילויות השונות של המטה. רוית הייתה שותפה פעילה בצוות המשימה הרחב, בצוות שעסק בשינויים במנגנוניים ארגוניים, בצוות המיפוי שנועד לזהות ולאתר הסללות בתהליכי העבודה, ובצוות מומחים מארגוני תוכן המעבים את המעטפת המקצועית, ומרחיבים את המענים המוצעים במנגנון היישום.
* **היחידה למעורבות חברתית –** תקווה שראלית, המרכז האקדמי רופין. במסגרת התכנית של תקווה ישראלית באקדמיהוקידום הכשירות התרבותית פותחו הכשרות לסגל האקדמי והמנהלי. ד"ר רוית תלמי-כהן השתתפה כנציגת המכון בצוות שפיתח הכשרה מקוונת לסגל האקדמי. הכשרה שנועדה לחשוף את המרצים לכשירות ורגישות תרבותית בקונטקסט של הוראה בכיתות מגוונות. בסוף תשפ"א הסתיים השלב הראשון והושק הפיילוט.
* **הממונה על זכויות עובדים זרים במשרד העבודה .** קיימנו בקמפוס של רופין יום עיון משותף בסגנון שולחנות עגולים שהתמקד בהיבטי מדיניות ואכיפה הנוגעים למהגרי עבודה בענפי החקלאות והסיעוד. ביום העיון השתתפו כ – 40 מוזמנים , נציגים וקובעי מדיניות ממשרדי הממשלה הרלוונטיים, ארגוני סיוע מהחברה האזרחית, אנשי אקדמיה החוקרים ופועלים בתחום ומעסיקים שהביאו פרספקטיבות סותרות לשולחן. יחד דנו באתגרים, כשלים ופתרונות מעשיים הקשורים לאי-וודאות, מיצוי זכויות, נגישות למידע, מוביליות ובידוד חברתי בקרב מהגרי העבודה. תכני הכנס מגובשים בימים אלה למסמך מדיניות שיקודם על-ידי הממונה על זכויות עובדים זרים. המסמך יכלול גם המלצות שידרשו נתונים מבוססי מחקר שחלקם יתבצעו במכון להגירה. יום העיון מספק מסגרת לפורום עתידי משותף לממשלה, אקדמיה, מעסיקים וארגוני המגזר השלישי שיתמקד במהגרי עבודה. פרופ' נונה קושנירוביץ' הייתה שותפה משלב עיצוב המבנה והתכנים של יום העיון ועד גיבוש מסמך המדיניות.
* **עמותת "למרחב", תכנית הצעירים של מבקשי מקלט.** העמותה מפעילה תוכנית התומכת בצעירים מבקשי מקלט שרובם הגיעו לישראל כקטינים בלתי מלווים.ד"ר רוית תלמי כהן ליוותה את התוכנית במחקר הערכה כדי לבחון את דרכי הפעלתה ואת התפוקות של התכנית. ספציפית, מטרות מחקר ההערכה היו (1) לבחון באיזו מידה התוכנית משיגה את יעדיה ומה היא ההשפעה של תהליך ההתערבות האינדיבידואלי; (2) לזהות ולנתח היבטים מקדמים והיבטים מעכבים במישורים המקצועיים והארגוניים של הפעילות; (3) לזהות ולהציע אפשרויות ליישום שינויים ושיפורים שעשויים לקדם את היעילות של התוכנית.
* **משרד החינוך–** מתוך התפיסה היישומית שהידע המקורי המופק במכון אמור לשמש את השטח וליצור שינוי אנו מפיצים את ממצאי המחקר *מסלולי לימוד מדעיים והישגים לימודיים בקרב תלמידי תיכון ממוצא אתיופי* וחושפים את אנשי השטח בתחום החינוך למסקנות והמלצות המחקר באמצעות מצגות והרצאות המועברות על-ידי החוקרות. בנוסף, במטרה להשפיע ברמת המאקרו יתקיים ברבעון האחרון של 2021 יום עיון משותף עם מעצבי מדיניות בתחום החינוך.
* **משרד העלייה והקליטה –** בעלי התפקיד במשרד הציגו בפני פורום סגור את תוכנית העבודה לחמש השנים הקרובות ופתחו אותה לדיון והערות. פרופ' קארין אמית וד"ר סבטלנה צ'אצ'אשווילי-בולוטין היו נציגות המכון בדיון, הגוף האקדמי היחיד שהוזמן. הקשר עם משרד העלייה והקליטה הוא אסטרטגי עבור המכון ונמשיך לטפח אותו גם במסגרת תוכנית החומש.

חינוך, הדרכה והכשרה

**המכון להגירה ושילוב חברתי מקיים מדי שנה שלל כנסים, ימי עיון, סדנאות והכשרות המיועדים לקהלים מגוונים. עקב הנחיות הבריאות פעילות זו צומצמה ואירועים שכן התקיימו עוצבו בפורמט המתאים לתקופה בה ההתקהלות אינה מומלצת.**

* **סדרת וובינרים – מהגרים והגירה בתקופת קורונה.**

במהלך השנה קיימנו סדרה בת שלושה ימי עיון מקוונים שפנתה לקהילת החוקרים, סטודנטים, מעצבי מדיניות ופעילים במגזר השלישי. שני המפגשים הראשונים עסקו בנושאים גלובליים, עוררו עניין גם בקרב חוקרים מחו"ל ולוו בתרגום סימולטני עברית-אנגלית. בכל אחד משני המפגשים הללו השתתפו למעלה מ – 80 אנשים. המפגש השלישי נשא אופי לוקאלי, פנה רק לקהל הישראלי והשתתפו בו כ – 45 אנשים. בכל ימי העיון השתתפו בעלי תפקידים וקובעי מדיניות מובילים בתחום ההגירה שאף לקחו חלק פעיל בשלב השאלות והדיונים.

* + **מפגש ראשון** : מהגרי עבודה והגירת עבודה בתקופת קורונה. נציג של ארגון ההגירה הבינלאומי (IOM) פרש את תמונת המצב העולמית והציג כיצד הגירת העבודה מושפעת מהמגפה. לאחר מכן התקיים פאנל בהנחייתה של פרופ' נונה קושנירוביץ' בו הוצגה הזווית הישראלית על-ידי חוקרים ופעילי ארגונים. (לצפייה ביום העיון \_\_\_קישור\_\_\_\_\_\_\_)
  + **מפגש שני:** מבקשי מקלט ופליטות בתקופת הקורונה. יום העיון התחיל עם עדות אישית מפי מבקש מקלט מאריתראה, המשיך בפאנל בהנחייתה של פרופ' אפרת בן-זאב בו דנו חוקרים ובעלי תפקיד מארגונים במצב מבקשי המקלט בישראל, והסתיים עם הרצאה מפי חוקרת מאוניברסיטת שהיא גם פעילה במחנה הפליטים בלסבוס. (לצפייה ביום העיון\_\_\_קישור\_\_\_\_\_\_\_\_)
  + **מפגש שלישי:** עולים ועלייה בתקופת הקורונה. יום העיון האחרון בסדרה נשא אופי שונה משני קודמיו והדגש בו היה על המדיניות ותוכניות עתידיות. המפגש התחיל עם הרצאתו של פרופ' סרג'ו דלהפרגולה שתיאר דפוסים ומגמות בתפוצות היהודיות ולאחר מכן התקיים דיון בהנחיתה של פרופ' קארין אמית ובהשתתפות נציגים בכירים ממשרד העלייה והקליטה, הסוכנות היהודית, רשות האוכלוסין וההגירה, ארגון "נפש בנפש " ונתיב-משרד ראש הממשלה. לצפיה ביום העיון\_\_\_\_\_\_\_\_קישור\_\_\_\_
* **הכשרה למש"קיות סיב"ה**

משנת 2010 המכון מקיים הכשרות בנושא כשירות תרבותית למשקיות סיב"ה של חיל החינוך והנוער בשיתוף עם היחידה ללימודי חוץ. התוכנית מותאמת לצרכי המשתתפים וכוללת מגוון תכנים דוגמת רקע בהגירה, עלייה לישראל, מצבי סיכון של חיילים עולים / בודדים, משפחה בהגירה וכשירות תרבותית. מדי שנה מתקיימות שתי הכשרות בנות יומיים אך השנה ההתקיימה רק אחת ואף זו הועברה ברובה בזום.

* **קורס "חולים שקופים" בשיתוף בית החולים וולפסון והמרפאה החברתית**

הקורס העוסק בגורמים המשפיעים על בריאותם ורווחתם של אוכלוסיות מהגרים בישראל התחיל טרום משבר הקורונה ונפסק לתקופה ארוכה עקב המצב והפניות של הצוותים הרפואיים-המשתלמים. השנה השלמנו את המפגשים האחרונים באופן מקוון. הקורס לווה במחקר הערכה שביצעה ד"ר ענת אברהמי-מרום.

* **שיתוף פעולה עם הסטודנטים של תכנית המ"א בהגירה**

המכון מקדם את שיתוף הפעולה עם הסטודנטים בתוכנית המ"א בהגירה שבראשה עומדת פרופ' אפרת בן-זאב. צוות המכון מעודד אותם להצטרף לפעילויות השונות המתקיימות במסגרת המכון ולסמינרים המחלקתיים. השנה שיתוף הפעולה בא לידי ביטוי גם בשני אירועים שערכו הסטודנטים במסגרת הפרויקט היישומי הקבוצתי שמלמדת ד"ר רוית תלמי-כהן:

* + **נוחתים בסלון** – פרוייקט שעסק בלהט"בים עולים בשיתוף פעולה עם LGBT עולים. התקיימו שני מפגשי זום ובכל מפגש נכחו כחמישים משתתפים.
  + **יום עיון מקוון** שעסק בילדים חסרי מעמד במסגרות חינוך חוץ ביתיות. השתתפו באירוע מעל 70 משתתפים, רובם אנשי מקצוע. האירוע יצר תשתית להמשך שיתוף פעולה בין אנשי מקצוע ממגזרים שונים.

כתב העת " הגירה"

המכון להגירה ושילוב חברתי, בחסות קהילת הגירה ודמוגרפיה של האגודה הסוציולוגית הישראלית, מוציא לאור כתב עת מקוון העוסק בתופעת ההגירה על היבטיה השונים. כתב העת שפיט, מוכר על-ידי הות"ת ומופיע מאז שנת 2012 . כתב העת מהווה במה לפרסום מחקרים שבוצעו על ידי חוקרי הגירה מישראל וממדינות אחרות, מחקרים שעוסקים בהיבטים שונים של הגירה בהקשר הגלובלי, ובהקשר המקומי של מדינת ישראל, שקמה כחברה של מהגרים. כמו כן כתב העת מציע במה איכותית ותחרותית לחוקרים צעירים בראשית דרכם, ומעודד צמיחת דור חדש של מומחים ברמה גבוהה. בנוסף למאמרים האקדמיים פורסמו בכתב העת לאורך שנות פעילותו גם מאמרים מכווני מדיניות, מאמרים מהשטח, תוכניות עבודה וניירות עמדה. מאז הקמתו ערכו את כתב העת פרופ' סרג'ו דלה-פרגולה מהאוניברסיטה העברית בירושלים כעורך ראשי, ופרופ' רחל שרעבי מהמכללה האקדמית אשקלון כעורכת משנה. החל מתשפ"ב יחליפו אותם פרופ' רבקה רייכמן מאוניברסיטת חיפה כעורכת ראשית, וד"ר סבטלנה צ'אצ'אשווילי-בולוטין כעורכת משנה. הן פרופ' דלה פרגולה והן פרופ' רייכמן מכהנים כחברים בוועדה האקדמית של המכון. כתב העת שואף לקבל הכרה בדמות דירוג (IP) , תוך שהוא הופך לבימה המרכזית בישראל בנושאי הגירה, הממלאים תפקיד חיוני בחיי היום יום בחברה בת זמננו, ברמת הפרט והקולקטיב גם יחד. בתשפ"א יצאו לאור שני גיליונות ממוקדי נושא הנמצאים בשלבי הפקה שונים.

* גיליון מספר 11 – גיליון מיוחד בנושא "הגירה ומקום" בעידן המודרני והפוסט מודרני. עורכת אורחת: פרופ' רחל שרעבי.
* גיליון מספר 12 – גיליון מיוחד בנושא קורונה. עורכות אורחות: פרופ' רבקה רייכמן ופרופ' קארין אמית.

**פרסומים נבחרים**

השנה המסתיימת הייתה פורייה עבור החוקרים המזוהים עם המכון להגירה ושילוב חברתי. מלבד הצגה בכנסים בארץ ובחו"ל פורסמו מבחר מאמרים ופרקי ספרים. השנה ציינו את צאת ספרה של ד"ר רוית תלמי-כהן בהוצאת למדא, "ממתינים בדרכם", שזיכה אותה בפרס קרן גולדברג. מאמר של פרופ' אפרת בן-זאב (יחד עם עו"ד בן-דור) שפורסם בשנת 2019 זכה השנה בפרסInterest Public and Rights Human for Prize Writing Halperin Michel The . מפורטים מטה פרסומים נבחרים של צוות המכון העוסקים בהגירה, מהגרים וקבוצות מיעוט:

* Abo-Ras, N., Elshekh, F., **Youngmann, R**.,& Neter, E. (2021). Mental health literacy among Arab Palestinian students in Israel**.***Society and Welfare, 41*(1)*,*8-24(Hebrew). <https://www.molsa.gov.il/CommunityInfo/Magazine/Lists/ArticlesList/Attachments/1851/41-1-NUR-A.pdf>
* **\*Amit, K**., & **Chachashvili-Bolotin, S**. Attitudes of the Israeli public towards migrant workers and asylum seekers during the Corona period. Submitted to *Hagira (Hebrew).* Accepted for publication*.*
* **Barak-Bianco, A**., & Raijman, R. (tbp January 2022). Asylum Seeker and Refugee Entrepreneurs in Israel: Barriers to Access and Strategies for Coping in Hostile Environments. *Immigrant Entrepreneurs Series. SAGE Business Cases*
* Ben Dor, A. & **E. Ben-Ze’ev**. (2021).  The Story Behind the Law for the Prevention of Infiltration, in Issachar Rosen-Zvi and Hila Shamir. *Sipurei Mishpat*. Tel Aviv: Am Oved.
* **Ben-Ze’ev, E**. & N. Gazit. (2020). The Fickle Zone: Borderland and Borderlanders on the Egyptian-Israeli Front, *The Journal of Borderlands Studies*. <https://doi.org/10.1080/08865655.2020.1847168>
* Bielewska, A., & **Amit, K**. (2020). Israeli and Polish Policies toward Returning Residents as a Reflection of Nationhood. *International Migration*, *58*(5), 29-44.‏
* **Cohn, R. T**. (2020). Anthropology, Education, and Multicultural Absorption Migration from Ethiopia to Israel. *Human Organization*, *79*(3), 226-236.‏
* \*Grotlüschen, A., **Chachashvili-Bolotin, S.,** Heilmann, L., Dutz, G. (2020). Beyond literacy and language provision. Socio-political participation of migrants and language minorities in five countries from PIAAC R1/R2*. Journal of Adult and Continuing Education,* 1477971419898491.
* **Kushnirovich, N**. (2021). Remittances of Immigrant Citizens, Attachment to the Host Country and Transnationalism. *Population Research and Policy Review*, 1-24.‏
* \*Lissitsa, S., & **Chachashvili-Bolotin, S.** (2020). It's not what you know but where you come from. Cognitive skills, job autonomy and latent discrimination of ethnic minorities. *International Review of Education – Journal for Lifelong Learning.* 66(2), 341-362.
* **Youngmann, R**., & **Kushnirovich, N**. (2020). Income as a resilience factor for the impact of discrimination and institutional unfairness on minorities’ emotional well-being. *Social Science Research*, *91*, 102462.‏
* **Youngmann, R**., Zilber, N., Haklai, Z., & Goldberger, N. (2021). Suicide rates and risk factors for suicide among Israeli immigrants from Ethiopia (1985–2017). *Israel Journal of Health Research Policy, 10*(1), 27. <https://doi.org/10.1186/s13584-021-00454-0>
* **Youngmann, R**., Goldberger, N., Haklai, Z., Pugachova, I. & Neter, E. (2021). Involuntary psychiatric hospitalizations in Israel 2001-2018 and risk for immigrants from different countries. *Psychiatric Research*, *301*, 113958. <https://doi.org/10.1016/j.psychres.2021.113958>

חברי צוות המכון

**אנדה ברק-ביאנקו**

**נטע בארי**

**פרופ' קארין אמית**

**פרופ' אפרת בן-זאב**

**פרופ' נונה קושנירוביץ'**

**ד"ר סבטלנה**

**ד"ר רפי יונגמן**

**ד"ר ענת אברהמי-מרום**

**ד"ר פנינה דולברג**

עמיתי מחקר

**ד"ר גלעד נתן**

**ד"ר אלעזר בן-לולו**

**ד"ר יאנה פלדמן-זאיקה**

**ד"ר ייבגני קנייפל**

**יעל גורדון**

**ד"ר יוסי ברדא**

חברי ועדה אקדמית

**פרופ' משה סמיונוב – יו"ר**

**פרופ' גליה צבר**

**פרופ' קארין אמית**

**פרופ' סרג'ו דלה-פרגולה**

**פרופ' יצחק הברפלד**

**פרופ' אייל גמליאל**

**פרופ' יוליה מירסקי**

**ד"ר רפי יונגמן**

**פרופ' עוזי רבהון**

**פרופ' רבקה רייכמן**

**פרופ' נונה קושנירוביץ'**

**מר מאיר שטרית**

**ד"ר שמחה גתהון**